सूचना देने के बाद भी पांच दिन से नहीं रुक रही गंदे पानी की आपूर्ति
परमाणुनगरी में इन दिनों गंदे पानी की सप्लाई से आमजन को परेशानियों का सामना करना पड़ रहा है। गंदे पानी की सप्लाई के संबंध में कई बार जलदाय विभाग को अवगत कराने के बाद भी अभी तक शहरवासियों को गंदे पानी की सप्लाई से निजात नहीं मिल पाई है। घरों के नलों से निकल रहे गंदे पानी को लेकर पूरे शहर में हाहाकार मचा हुआ है। जहां शहर में पांच दिनों से पानी की सप्लाई की जा रही है वहीं सप्लाई के दौरान आने वाले गंदे पानी को लेकर स्थानीय लोग चिंतित है। अधिकारियों के उदासीन रवैया के चलते लोगों को शहर में भी पानी के टैंकरों से पानी की आपूर्ति करनी पड़ रही है। शहर में अधिकांश जगहों पर नाले में से निकल रही जलदाय विभाग की पाइप लाइन क्षतिग्रस्त होने के कारण नालों का गंदा काला पानी घरों के टांकों में सप्लाई हो रहा है।
चार दिनों से कई स्थानों पर हो रहा है गंदा पानी सप्लाई
शहरके विभिन्न वार्डों में पिछले चार दिनों से गंदे बदबूदार पानी की सप्लाई हो रही है। इस संबंध में लोगों द्वारा जलदाय विभाग के अधिकारियों को सूचित किया है। लेकिन अभी तक कारणों का पता नहीं लग पाया है। वहीं दूसरी ओर शहर में पानी की सप्लाई अनवरत जारी है। जलदाय विभाग द्वारा गंदे पानी की सप्लाई करने पर स्थानीय लोगों में विभाग के अधिकारियों के प्रति दिनों दिन रोष बढ़ता जा रहा है।
^पिछले पांच दिनों से पानी की सप्लाई हुई है और उसमें भी काला और बदबूदार पानी आने के कारण पूरे घर तथा मोहल्ले में बदबू हो गई है। पानी की सप्लाई के दौरान आए इस गंदे पानी को लेकर विभागीय अधिकारियों को सूचित किया लेकिन अभी तक कोई कार्रवाई नहीं हुई है। मालमसिंहसनावड़ा, निवासी, रेलवे स्टेशन कॉलोनी
कई इलाकों में सप्लाई हो रहा है गंदा पानी
शहरके गुराणियों की गली, टावरियों का वास, सेवकों की गली, रेलवे स्टेशन तथा आस-पास के मोहल्लों में जलदाय विभाग द्वारा गंदे पानी की सप्लाई की जा रही है। जलदाय विभाग द्वारा बिछाई गई मुख्य पाइप लाइन में गंदे पानी के आने के कारण लोगों की समस्या बढ़ती जा रही है। वहीं दूसरी ओर जलदाय विभाग के अधिकारी इस ओर कोई ध्यान नहीं दे रहे हैं।
पांच दिनों बाद भी सप्लाई हुआ गंदा पानी
शहरके गुराणियों की गली तथा आस-पास के क्षेत्र में पिछले पांच दिनों से पानी की सप्लाई नहीं की गई। लोगों ने पानी की सप्लाई नहीं होने पर मजबूरी में टैंकरों से घरों के टांकों में पानी भरा। वहीं दोपहर में हुई पानी की सप्लाई में आए गंदे बदबूदार पानी ने लोगों के घरों में हो रखे साफ पानी के स्टोरेज को भी गंदा कर दिया। ऐसे में लोगों की समस्या कम होने की बजाय बढ़ गई।
^कई दिनों से पानी की सप्लाई नहीं होने पर टांकों में पानी के टैंकर डलवाकर पानी की आपूर्ति की थी। लेकिन दोपहर में सप्लाई हुए गंदे पानी की सप्लाई ने टांकों में जमा साफ पानी को भी गंदा कर दिया। इसके बारे में विभाग के अधिकारियों को सूचित किया। लेकिन अभी तक कोई कदम नहीं उठाया जा रहा है। रमेशटावरी, निवासी, टावरियों का वास
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva